Richard Wagner (1813-1883) Obertura d’Els mestres cantaires de Nuremberg Arranjament de Cameron Carpenter Louis Vierne (1870-1937) Naïades, op. 55 núm. 4, de Pièces de Fantasie Toccata, op. 53 núm. 6, de Pièces de Fantasie Carillon de Westminster, op. 54 núm. 3, de Pièces de Fantasie Leonard Bernstein (1918-1990) Chichester psalms Introducció. Salm 108, vers. 2 Primer moviment. Salm 100 Segon moviment. Salms 23 i 2 (vers. 1-4) Tercer moviment. Salm 131 Final. Salm 133, vers. 1 Piotr Ílitx Txaikovski (1840-1893) Tercer moviment de la Simfonia núm. 6 en Si menor, op. 74, “Patètica” Johann Sebastian Bach (1685-1750) O Mensch, bewein dein Sünde gross, BWV 622 Cameron Carpenter (1981) Improvisació (a det.) Johann Sebastian Bach Passacaglia i fuga en Do menor, BWV 582
Centre de documentació de l'Orfeó Català
Fundació Orfeó Català- Palau de la Música Catalana
Cor de Cambra del Palau de la Música Catalana
Dimarts, 8 de novembre de 2016 – 20.30 h Cicle Coral Orfeó Català Sala de Concerts Cameron Carpenter Simon Halsey L’extraordinari organista Cameron Carpenter està deixant petjada en la història recent de la música. Des que va acabar el seu instrument, l’International Touring Organ (ITO) el 2014, Cameron ha plantat cara a l’escepticisme sobre aquest instrument digital i l’ha fet sonar als escenaris més importants del món, i gairebé només toca amb l’ITO, ja sigui en recital o en concert. Fet a mida i basat en els plànols que ell mateix ha fet, actua arreu del món, fent gires i actuacions per Austràlia, Nova Zelanda, Àsia, Europa i els Estats Units. La primavera del 2016 es va publicar All you need is Bach, titllat com a “fora del que és convencional” i “extraordinàriament àgil” segons la revista «Rolling Stone». Carpenter ha estat el primer organista a rebre una nominació als Grammy. Durant aquesta temporada 2016-17 actuarà a Europa en festivals i auditoris del màxim renom. També actuarà com a solista amb l’O.N.E. sota la batuta de J. Hrůša a Madrid, amb l’Orquestra de Cambra de la Ràdio de Baviera, l’Orchestre National de Lió, amb L. Slatkin, i en el Festival de Pasqua de Salzburg amb l’Staatskapelle Dresden, sota la direcció de M-W. Chung; i farà una nova gira amb l’ITO i l’Academy of St. Martin in the Fields el maig del 2017 amb arranjaments de Carpenter sobre les Variacions Paganini de Rachmàninov. Nascut el 1981 a Pennsilvània (EUA), va interpretar El clave ben temperat de J. S. Bach per primera vegada als onze anys i va esdevenir membre del cor de nens de l’Escola Americana el 1992. A més de la seva tutora, Beth Etter, va tenir el mestratge dels professors John Bertalot i James Litton. A l’Escola d’Arts de Carolina del Nord va estudiar composició i orgue amb John E. Mitchener. Ha transcrit més d’un centenar d’obres per a orgue, i va compondre les seves primeres obres mentre estudiava a la Juilliard School a Nova York, entre els anys 2000-2006, on alhora estudiava piano amb Miles Fusco. El 2012 va rebre el Premi Leonard Bernstein del Festival de Música de Schleswig-Holstein. Director artístic dels cors de l’Orfeó Català i assessor artístic de la Fundació OC-PMC Simon Halsey ocupa un estatus únic en la música clàssica. És l’assessor de confiança en matèria de cant coral dels millors directors, orquestres i cors de tot el món, així com un mestre inspirador i ambaixador del cant coral per a amateurs de totes les edats, habilitats i orígens. Convertint el cant en una part central de les institucions del més alt nivell de les quals forma part, ha esdevingut una peça clau en la millora que ha experimentat el cant simfònic arreu d’Europa. Actualment és director coral del Cor i de l’Orquestra Simfònica de Londres, entre d’altres formacions, i director honorífic del Cor de la Ràdio de Berlín, que va dirigir del 2001 al 2015. Professor i acadèmic altament respectat, ha promogut les noves generacions de directors corals. Ha treballat en gairebé 80 projectes de gravació, molts dels quals guardonat. Fou nomenat Comanador de l’Orde de l’Imperi Britànic, premiat amb la Queen’s Medal for Music, i va rebre la Creu d’Oficial de l’Orde del Mèrit de la República Federal d’Alemanya com a reconeixement a la seva important contribució a la música coral alemanya. La primera temporada del nomenament de Halsey a Barcelona coincideix amb el 125è aniversari de l’Orfeó Català, durant el qual els cors de l’Orfeó Català i el Cor de Cambra del Palau actuaran sota el seu lideratge amb directors mundialment coneguts i amb orquestres nacionals i internacionals. Troba’ns a: www.palaumusica.cat DL B 21529-2016 Amb la col·laboració de: Cameron Carpenter, orgue Orfeó Català Cor de Cambra del Palau de la Música Catalana; Bernat Rosés, soprano (Cor Infantil) Esther Pinyol, arpa; Ferran Armengol, percussió; Simon Halsey, director Programa Comentari I Richard Wagner (1813-1883) Obertura d’Els mestres cantaires de Nuremberg Arranjament de Cameron Carpenter 11’ Louis Vierne (1870-1937) Naïades, op. 55 núm. 4, de Pièces de Fantasie Toccata, op. 53 núm. 6, de Pièces de Fantasie Carillon de Westminster, op. 54 núm. 3, de Pièces de Fantasie 5’ 5’ 7’ Leonard Bernstein (1918-1990) Chichester psalms Introducció. Salm 108, vers. 2 Primer moviment. Salm 100 Segon moviment. Salms 23 i 2 (vers. 1-4) Tercer moviment. Salm 131 Final. Salm 133, vers. 1 20’ Maria Genís, soprano; Assumpta Cumí, alto; Aniol Botines, tenor; Germán de la Riva, baix II Piotr Ílitx Txaikovski (1840-1893) Tercer moviment de la Simfonia núm. 6 en Si menor, op. 74, “Patètica” Johann Sebastian Bach (1685-1750) O Mensch, bewein dein Sünde gross, BWV 622 10’ 6’ Cameron Carpenter (1981) Improvisació (a det.) Johann Sebastian Bach Passacaglia i fuga en Do menor, BWV 582 14’ Pròxim concert: Quan el 1958 Bernstein va acceptar la direcció de la New York Philharmonic Orchestra, un crític del «New York Times» va vaticinar que Broadway havia perdut per sempre un dels seus grans autors. En efecte, des de llavors la composició va passar a tenir un lloc secundari en l’activitat de Bernstein i no va superar mai el seu West Side story (1957). Però encara estaven per venir obres com els Chichester psalms (1965) i la seva Mass (1971). Bernstein va escriure els Chichester psalms aprofitant un any sabàtic, per encàrrec del canonge de la catedral de Chichester, Walter Hussey. Hussey ja era conegut pel seu criteri excel·lent a l’hora d’escollir artistes col·laboradors: uns vitralls de Chagall, una Mare de Déu de Henry Moore i la cantata Rejoyce in the lamb de Britten són a la llista d’obres mestres que li devem. Hussey va encarregar-li que musiqués el salm 2 amb total llibertat: “Molts de nosaltres estaríem complaguts si aquesta música recordés una mica West Side story”, li arriba a escriure en una carta. Bernstein va optar per posar música a una selecció d’estrofes de diferents salms, no només del segon. El resultat és una obra que combina el text hebreu amb la tradició coral cristiana, que en definitiva és un cant per la pau a Israel. Els salms se’ns presenten en aquest concert emmarcats per una interessant selecció per a orgue sol. D’una banda, transcripcions d’obres simfòniques de Wagner i Txaikovski. És molt habitual que el repertori organístic s’apropiï del repertori per a orquestra, ja que com diu el mateix Carpenter, l’orgue “permet articular idees musicals complexes i matisos que així poden ser més fàcilment percebuts pels afeccionats”. D’altra banda, tres fragments de les Pièces de Fantaisie de Vierne: la descripció virtuosística de les nimfes dels rierols, les Naïades; la grandiloqüència de la seva Toccata, i les familiars notes del Carillon de Westminster, que retrata aquella boirina tan londinenca. Completen el concert dues obres ben representatives de Bach, el coral per a orgue O Mensch, bewein dein Sünde gross, i la monumental Passacaglia i fuga en Do menor, que sobre un baix obstinat que es repeteix una vegada i una altra construeix un dels grans cims del repertori per a orgue. DISSABTE, 26 DE NOVEMBRE 2016 — 19.0 h Cicle Coral Orfeó Català — Sala de Concerts Pep Gorgori, musicòleg i periodista Requiem de Fauré María Espada, soprano; Joan Martín-Royo, baríton; David Malet, orgue; Orfeó Català; Cor de Cambra del Palau; Simon Halsey, director S. Brotons: obra encàrrec (estrena) F. Mendelssohn: Hör mein Bitten, WoO 15 G. Fauré: Requiem en Re menor, op. 48 Preus: 25 i 35 euros Podeu trobar la resta de biografies i els textos amb les traduccions de les obres interpretades a la fitxa del concert al nostre web: www.palaumusica.cat